turjo4nis/wikipedia-bn-dump-20250701 huggingface dataset:
অতিচঞ্চল অমনোযোগিতা

অতিচঞ্চল অমনোযোগিতা (এডিএইচডি, ADHD) হল একটি স্নায়বিক বিকাশমূলক ব্যাধি যা এক্সিকিউটিভ ডিসফাংশন উপসর্গ দ্বারা চিহ্নিত করা হয় অমনোযোগীতা, অতিসক্রিয়তা (হাইপারঅ্যাকটিভিটি), ইম্পলসিভিটি এবং মানসিক ডিসরিগুলেশন যা অত্যধিক এবং বিস্তৃত, একাধিক প্রেক্ষাপটে প্রতিবন্ধকতা, এবং মানসিক বিকাশের ক্ষেত্রে অনুপযুক্ত ।

তথ্যসূত্র 

মনোযোগের রোগ
অজানা কারণের অসুস্থতা
মনোযোগের অভাবজনিত অতিসক্রিয়তা রোগ
উদ্ধৃতি শৈলীতে ফরাসি ভাষার উৎস (fr)
মেরোলিউকা

মেরোলিউকা হল স্যাটারনিডাই পরিবারের পোকামাকড়দের একটি গণ, যা প্রথম ১৯০৪ সালে বিজ্ঞানী প্যাকার্ড দ্বারা বর্ণিত হয়।

প্রজাতি  
মেরোলিউকা ক্যাটামারসেনসিস মেইস্টার ও ব্রেচলিন, ২০০৮  
মেরোলিউকা ডেকায়েনসি লেমেয়ার, ১৯৯৫  
মেরোলিউকা লিটুরয়ডেস (বুভিয়ার, ১৯২৯)  
মেরোলিউকা মোসসি লেমেয়ার, ১৯৯৫  
মেরোলিউকা নিগ্রা (ডগনিন, ১৯১৩)  
মেরোলিউকা রেইনারি ব্রেচলিন ও মেইস্টার, ২০০৮  
মেরোলিউকা ভেনোসা (ওয়াকার, ১৮৫৫)

তথ্যসূত্র 

স্যাটারনিডাই
নাইজারীয় অলিম্পিক ও জাতীয় ক্রীড়া কমিটি

নাইজারীয় অলিম্পিক ও জাতীয় ক্রীড়া কমিটি (; এছাড়াও সংক্ষেপে আইওসি কোড এনআইজি দ্বারা পরিচিত) হলো নাইজারের জাতীয় অলিম্পিক কমিটি। এই সংস্থাটির ১৯৬৪ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর নাইজারের নিয়ামেইয়ে অবস্থিত।

বর্তমানে নাইজারীয় অলিম্পিক ও জাতীয় ক্রীড়া কমিটির সভাপতির দায়িত্ব পালন করছেন ইসাকা ইদে, যিনি ২০১৪ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ইসুফ জুদি বাদর।

ইতিহাস
১৯৬৪ সালে নাইজারের বহু-ক্রীড়ার সর্বোচ্চ সংস্থা হিসেবে নাইজারীয় অলিম্পিক ও জাতীয় ক্রীড়া কমিটি প্রতিষ্ঠিত হয়েছে। বারকিরে আলিদু এই সংস্থার প্রথম সভাপতির দায়িত্ব পালন করেছেন, যিনি ১৯৭৯ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার পরই নাইজার ১৯৬৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

আরও দেখুন
 অলিম্পিকে নাইজার

তথ্যসূত্র

বহিঃসংযোগ
  
 এএনওসিতে নাইজারীয় অলিম্পিক ও জাতীয় ক্রীড়া কমিটি 
 অলিম্পিডিয়ায় নাইজারীয় অলিম্পিক ও জাতীয় ক্রীড়া কমিটি 
 অলিম্পিক.কমে নাইজারীয় অলিম্পিক ও জাতীয় ক্রীড়া কমিটি  

জাতীয় অলিম্পিক কমিটি
অলিম্পিকে নাইজার
নাইজারের ক্রীড়া পরিচালনা পরিষদ
১৯৬৪-এ নাইজারে প্রতিষ্ঠিত
১৯৬৪-এ প্রতিষ্ঠিত ক্রীড়া সংস্থা
ময়মনসিংহ সেনানিবাস গণহত্যা

১৯৭১ সালের ২৫শে মার্চ রাতে ঢাকায় পাকিস্তানি সেনাবাহিনীর অপারেশনের প্রতিবাদে ২৭শে মার্চ ময়মনসিংহ রেজিমেন্ট সদর দপ্তরে (বর্তমানে ময়মনসিংহ সেনানিবাস) অবস্থানরত ইস্ট পাকিস্তান রাইফেলস ও ইস্ট বেঙ্গল রেজিমেন্টের বাঙালি সদস্যরা সেনানিবাসের পশ্চিম পাকিস্তানি সদস্যদের বিরুদ্ধে বিদ্রোহ ঘোষণা করেন। ময়মনসিংহ সেনানিবাস গণহত্যা হলো বাংলাদেশের স্বাধীনতা যুদ্ধ চলাকালীন পশ্চিম পাকিস্তানি সেনাসদস্যদের বিরুদ্ধে বাঙালি সেনাদের বিদ্রোহের অন্যতম উদাহরণ।

গণহত্যা

বিদ্রোহ 
ঢাকায় স্বাধীনতাকামী বাঙালিদের উপর পাকিস্তান সরকারের নির্দেশের সেনাবাহিনীর আক্রমণের খবর ময়মনসিংহে পৌঁছানোর সাথে সাথে ময়মনসিংহ সেনানিবাসে অবস্থানরত ইস্ট পাকিস্তান রাইফেল (ইপিআর) ও ইস্ট বেঙ্গল রেজিমেন্টের (ইবিআর) বাঙালি সদস্যরা পশ্চিম পাকিস্তানি সেনা কর্মকর্তাদের বিরুদ্ধে বিদ্রোহ ঘোষণা করেন। পশ্চিম পাকিস্তানি সেনারা কয়েক ঘণ্টা বিদ্রোহীদের সাথে যুদ্ধ করে তাদের প্রতিহত করে রাখে।

ময়মনসিংহ সেনানিবাসে বিদ্রোহ চলাকালে হাজারো স্থানীয় বেসামরিক বাঙালিরা বিদ্রোহ ইপিআর ও ইবিআর সেনাদের সমর্থনে স্লোগান দিতে থাকেন। পশ্চিম পাকিস্তানিরা বিদ্রোহীদের হাতে পরাস্ত হলে বেসামরিক বাঙালিরা সেনানিবাসে প্রবেশ করে এবং পশ্চিম পাকিস্তানি সেনা ও কর্মকর্তাদের হত্যা করে। বেশ কয়েকজন পশ্চিম পাকিস্তানি সেনাদের দেহ খণ্ড বিখণ্ড করে কেটে তাদের হত্যা করা হয়।

অনেক বাঙালি প্রত্যক্ষদর্শীদের বিবরণে পশ্চিম পাকিস্তানি সেনাদের স্ত্রী ও সন্তানদের হত্যা এবং অনেক সেনার স্ত্রীদের ধর্ষণ করা হয় বলে জানা যায়।

হতাহত 
ময়মনসিংহ সেনানিবাস গণহত্যায় মৃতের প্রকৃত সংখ্যা আনুষ্ঠানিকভাবে কখনো নিশ্চিত করা হয়নি। ভারতীয় বংশোদ্ভূত মার্কিন একাডেমিক শর্মিলা বসু একজন প্রত্যক্ষদর্শীর সাক্ষাৎকার গ্রহণ করেন। তিনি দাবি করেন প্রায় ১০০ জন পশ্চিম পাকিস্তানি সেনাকে সেদিন হত্যা করা হয়েছিল। তবে ময়মনসিংহ সেনানিবাসে এত বিপুল সংখ্যক সেনা মোতায়েন করা হয়েছিল কি-না, সেই বিষয়ে শর্মিলা বসু অনিশ্চয়তা প্রকাশ করেছেন।

তথ্যসূত্র 

পাকিস্তানে সেনা বিদ্রোহ
বাংলাদেশের স্বাধীনতা যুদ্ধের প্রতিক্রিয়া
ময়মনসিংহ
সেনা বিদ্রোহ
বাংলাদেশের স্বাধীনতা যুদ্ধের সামরিক অভিযান ও যুদ্ধ
বাংলাদেশের স্বাধীনতা যুদ্ধে যৌন সহিংসতা
বাংলাদেশে হত্যাকাণ্ড
১৯৭১ বাংলাদেশে পরিকল্পিত গণহত্যা
মার্চ ১৯৭১-এ বাংলাদেশে সংঘটিত
ভূপেন্দ্রভাই প্যাটেল

ভূপেন্দ্র রাজনীতান্ত প্যাটেল (জন্ম: ১৫ জুলাই ১৯৬২) একজন ভারতীয় রাজনীতিবিদ এবং সিভিল ইঞ্জিনিয়ার, যিনি ২০২১ সাল থেকে গুজরাটের ১৭তম এবং বর্তমান গুজরাট রাজ্যের মুখ্যমন্ত্রী হিসেবে দায়িত্ব পালন করছেন। তিনি ২০১৭ সাল থেকে গুজরাট বিধানসভার ঘাটলোদিয়া বিধানসভা আসন এর সদস্য হিসেবে প্রতিনিধিত্ব করছেন। তিনি বিজেপি'র সদস্য। তিনি তাঁর রাজনৈতিক জীবন শুরু করেছিলেন আহমেদাবাদ এর পৌরসভা সংস্থাগুলির মাধ্যমে।

প্রাথমিক জীবন  
ভূপেন্দ্রভাই প্যাটেল ১৫ জুলাই ১৯৬২ সালে গুজরাতি পিতামাতার ঘরে আহমেদাবাদ, গুজরাত, ভারতে জন্মগ্রহণ করেন। তিনি ১৯৮২ সালের এপ্রিল মাসে আহমেদাবাদ এর সরকারী পলিটেকনিক থেকে সিভিল ইঞ্জিনিয়ারিংয়ে ডিপ্লোমা লাভ করেন। তিনি রাষ্ট্রীয় স্বয়ংসেবক সংঘ'র সাথে যুক্ত ছিলেন।

প্রাথমিক ক্যারিয়ার 

তিনি পেশায় একজন নির্মাতা। তিনি সর্দারধাম বিশ্ব পাটিদার কেন্দ্র'র ট্রাস্টি এবং বিশ্ব উমিয়া ফাউন্ডেশন'র স্ট্যান্ডিং কমিটির চেয়ারম্যান। তিনি আক্রমবিজ্ঞান আন্দোলন এর অনুসারী, যা দাদা ভাগওয়ান কর্তৃক প্রতিষ্ঠিত। তিনি ক্রিকেট এবং ব্যাডমিন্টনে আগ্রহী।

পৌরসভা সদস্য 

প্যাটেল ১৯৯৫-১৯৯৬, ১৯৯৯-২০০০ এবং ২০০৪-২০০৬ সালে মেমনগর নাগরপালিকা’র সদস্য ছিলেন। তিনি ১৯৯৯-২০০০ সালে মেমনগর নাগরপালিকা’র সভাপতি ছিলেন। তিনি ২০০৮ থেকে ২০১০ সাল পর্যন্ত আহমেদাবাদ মিউনিসিপ্যাল কর্পোরেশন (AMC) এর স্কুল বোর্ডের ভাইস চেয়ারম্যান ছিলেন। ২০১০ থেকে ২০১৫ সাল পর্যন্ত তিনি থলতেজ ওয়ার্ড থেকে কাউন্সিলর ছিলেন। তিনি ২০১৫ থেকে ২০১৭ সাল পর্যন্ত আহমেদাবাদ শহর উন্নয়ন কর্তৃপক্ষ (AUDA) এর চেয়ারম্যান ছিলেন। তিনি AMC এর স্ট্যান্ডিং কমিটির চেয়ারম্যান হিসেবেও কাজ করেছেন।

গুজরাট বিধানসভা সদস্য  
প্যাটেল ২০১৭ সালের গুজরাট বিধানসভা নির্বাচনে ঘাটলোদিয়া আসন থেকে নির্বাচিত হন, যেখানে তিনি ভারতীয় জাতীয় কংগ্রেস'র শশীকান্ত প্যাটেলকে পরাজিত করেন। তিনি ১,১৭,০০০ ভোটের বিশাল ব্যবধানে জয়ী হন।

তিনি ২০২২ সালের গুজরাট বিধানসভা নির্বাচনে আবারও ঘাটলোদিয়া আসন থেকে বিজয়ী হন, যেখানে তিনি তার নিকটতম প্রতিদ্বন্দ্বী এবং ভারতীয় জাতীয় কংগ্রেস'র প্রার্থী আমিবেন ইয়াগনিককে পরাজিত করেন।

মুখ্যমন্ত্রী

প্রথম মেয়াদ (২০২১ - ২০২২) 
১১ সেপ্টেম্বর ২০২১, বিজয় Rupani গুজরাটের মুখ্যমন্ত্রী পদ থেকে পদত্যাগ করেন। ১২ সেপ্টেম্বর ২০২১ তারিখে গুজরাটে বিজেপি বিধানসভা দলের সভায় প্যাটেলকে ঐক্যমত্যে গুজরাটের মুখ্যমন্ত্রী হিসেবে নির্বাচিত করা হয়। ১৩ সেপ্টেম্বর ২০২১ তারিখে তিনি গুজরাটের মুখ্যমন্ত্রী হিসেবে শপথ গ্রহণ করেন।

৮ ফেব্রুয়ারি ২০২২, তিনি নতুন গুজরাট আইটি/আইটিইএস নীতি ২০২২-২০২৭ উদ্বোধন করেন। তার সরকার প্রথম রাজ্য হিসেবে কমিটি গঠন করে, যা রাজ্যে একজাতীয় নাগরিক আইন প্রয়োগের পদ্ধতি এবং বাস্তবায়ন পর্যালোচনা করবে।

দ্বিতীয় মেয়াদ (২০২২ - বর্তমান)
২০২২ সালের গুজরাট বিধানসভা নির্বাচনে, ভারতীয় জনতা পার্টি ১৮২ আসনের মধ্যে রেকর্ড ১৫৬টি আসনে বিজয়ী হয়, এবং দলের নেতৃত্বে রাজ্য সরকার ৭ম বার গঠন হয়। ১২ ডিসেম্বর ২০২২, প্যাটেল এই বিশাল জয়ে গুজরাটের মুখ্যমন্ত্রী হিসেবে দ্বিতীয়বার শপথ গ্রহণ করেন।

তথ্যসূত্র 

১৯৬২-এ জন্ম
জীবিত ব্যক্তি
গুজরাতের ভারতীয় জনতা পার্টির রাজনীতিবিদ
গুজরাতের মুখ্যমন্ত্রী
আহমেদাবাদের রাজনীতিবিদ
সমাজ কল্যাণ বিদ্যাবীথি বালিকা উচ্চ বিদ্যালয় ও মহাবিদ্যালয়

সমাজ কল্যাণ বিদ্যাবীথি বালিকা উচ্চ বিদ্যালয় ও মহাবিদ্যালয় রংপুর শহরের একটি মাধ্যমিক শিক্ষা প্রতিষ্ঠান। এটি শহরের কেন্দ্রস্থল সেনপাড়া এলাকায় অবস্থিত এবং ১৬ জুলাই, ১৯৬২ সালে প্রতিষ্ঠিত হয়। বর্তমানে এই প্রতিষ্ঠানে নিম্ন মাধ্যমিক, মাধ্যমিক ও উচ্চমাধ্যমিক ও কারিগরি শাখায় শিক্ষা প্রদান করা হয়। ২০২৪ সালের তথ্য অনুযায়ী, এখানে মোট ৯৮৯ জন শিক্ষার্থী অধ্যয়ন করছে। সকল আসন নারীদের জন্য সংরক্ষিত।

ইতিহাস 

 ১৯৮০ - মাধ্যমিক স্তর এমপিওভুক্তকরণ
 ১৯৮৬ - উচ্চ মাধ্যমিক স্তর এমপিওভুক্তকরণ
 ১৯৯৬ - এইচএসসি বিএমটি স্তর এমপিওভুক্তকরণ
 ২০০০ - এসএসসি ভোকেশনাল স্তর এমপিওভুক্তকরণ

উপলব্ধ কোর্স 

 নিম্ন মাধ্যমিক 
 মাধ্যমিক 
 বিজ্ঞান
 মানবিক
 উচ্চমাধ্যমিক 
 বিজ্ঞান
 মানবিক
 এসএসসি (ভোকেশনাল)
 এইচএসসি বিএমটি

শিক্ষার্থী 
বাংলাদেশ শিক্ষাতথ্য ও পরিসংখ্যান ব্যুরোর তথ্যমতে ২০২৪ সালে নিম্ন মাধ্যমিক স্তরে ১৯১ জন, মাধ্যমিক স্তরে ১১৩ জন, উচ্চ মাধ্যমিক স্তরে ৫৪৯ জন, এসএসসি (ভোকেশনাল) স্তরে ৩৫ জন এবং এইচএসসি বিএমটি স্তরে ১০১ জন মিলে মোট ৯৮৯ জন শিক্ষার্থী শিক্ষাগ্রহণ করছে।

আরো দেখুন

 রংপুর জেলার শিক্ষাপ্রতিষ্ঠানের তালিকা

তথ্যসূত্র

বহিঃসংযোগ

১৯৬২-এ প্রতিষ্ঠিত শিক্ষাপ্রতিষ্ঠান
১৯৬২-এ পূর্ব পাকিস্তানে প্রতিষ্ঠিত
রংপুর জেলার মহাবিদ্যালয়
দেবকুমার বসু (চলচ্চিত্র পরিচালক)

দেবকুমার বসু (১৯১৩ - ১৮ অক্টোবর ২০২৪) একজন ভারতীয় বাঙালি চলচ্চিত্র পরিচালক, যিনি অসমীয়া চলচ্চিত্রের পাশাপাশি মণিপুরি চলচ্চিত্র 'মাতামাগী মণিপুর' অর্থাৎ 'আজকের মণিপুর' পরিচালনা করেন। তার পিতা ছিলেন বিখ্যাত চলচ্চিত্র পরিচালক দেবকী বসু। কিন্তু তিনি পিতার অস্বস্তি এড়াতে বাংলা ছবি না করে অসমিয়া ছবি দিয়ে চলচ্চিত্র জগতে প্রবেশ করেন এবং শেষে মণিপুরকেই কর্মস্থল বেছে নেন। অমর পাঠকের চিত্রনাট্যে তৈরি সংগ্রাম (১৯৬৮) চলচ্চিত্রের মাধ্যমে তিনি অসমীয়া চলচ্চিত্রে যুক্ত হন। ছবিটি সুপারহিট ছবির হলেও তার পরের ছবি শেষ বিচার (১৯৭১) ফ্লপ হয়। তবে তিনি নিরাশ হন নি। তিনি পরে আরো দুটি চলচ্চিত্র পরিচালনা করেন, নিশার চোকুলো (১৯৭৯) এবং ময়নাজান (১৯৮০)।

মণিপুরের  চলচ্চিত্রের জনক 
দেবকুমার বসু শিলং-এ গিয়ে স্থানীয় ব্যবসায়ী করম মোহন সিং-এর সঙ্গে সাক্ষাৎ করেন।তিনিই দেবকুমারকে মণিপুরি ভাষায় চলচ্চিত্র নির্মাণের আহ্বান জানান এবং তার পরামর্শে সহকারী জয়ন্ত পুরকায়স্থকে নিয়ে ডিমাপুর হয়ে ইম্ফল পৌঁছান। মঞ্চ-নাটক 'পিলগ্রিমেজ' অবলম্বনে মাতামগী মণিপুর নামে একটি চলচ্চিত্র নির্মাণের সিদ্ধান্ত নেন। কিন্তু সে সময় মণিপুরে চলচ্চিত্র নির্মাণের কোনো পরিকাঠামো ছিল না। কিছূ শুটিং মণিপুরের বাইরে হয়েছে এবং বাকি সবই হয়েছে কলকাতায়। চলচ্চিত্র নির্মাণে তার প্রধান সহযোগী ছিলেন মণিপুরী ভাষার একজন শীর্ষস্থানীয় পরিচালক তথা ইম্ফলের ডিএম কলেজের দর্শনের অধ্যাপক আরিবম শ্যাম শর্মা ছবির সঙ্গীত পরিচালনাও করেন তিনি। ছবিটি ১৯৭২ খ্রিস্টাব্দের ৯ এপ্রিল মুক্তি পায় এবং জনপ্রিয়তা লাভ করে। সিনেমা হলের ভিড় সামলাতে পুলিশকে ব্যারিকেড বসাতে হয়। মাতামাগী মণিপুর- ই হল মণিপুরী ভাষার প্রথম চলচ্চিত্র। মণিপুরের চলচ্চিত্রের সূচনা করেন দেবকুমার। তাকে মণিপুরি ছবির জনক বলা হয়।

পুরস্কার এবং সম্মাননা 
ভারতের বিংশতিতম জাতীয় চলচ্চিত্র পুরস্কারে মাতামগী মণিপুর মণিপুরী ভাষায় প্রথম শ্রেষ্ঠ আঞ্চলিক চলচ্চিত্র পুরস্কার লাভ করে। 

আঞ্চলিক ও জাতীয় চলচ্চিত্রে অবদানের জন্য মণিপুরী চলচ্চিত্রের প্রাণপুরুষ দেবকুমার বসু, ২০১৮ খ্রিস্টাব্দে 'করম মোহন লাইফটাইম অ্যাচিভমেন্ট' পুরস্কারে ভূষিত হয়েছেন ।

তথ্যসূত্র 

অসমীয়া ভাষার চলচ্চিত্র পরিচালক
বাঙালি চলচ্চিত্র পরিচালক
২০২৪-এ মৃত্যু
স্ত্রীর পত্র (চলচ্চিত্র)

স্ত্রীর পত্র পূর্ণেন্দু পত্রী পরিচালিত ১৯৭২ সালের বাংলা ভাষার ভারতীয় নাট্য চলচ্চিত্র। রবীন্দ্রনাথ ঠাকুরের ১৯১৪ সালের একই নামের গল্প অবলম্বনে নির্মিত চলচ্চিত্রটির চিত্রনাট্য লিখেছেন পত্রী। এতে শ্রেষ্ঠাংশে অভিনয় করেন মাধবী মুখোপাধ্যায়। চলচ্চিত্রটির সঙ্গীত পরিচালনা করেন রামকুমার চট্টোপাধ্যায়। চলচ্চিত্রটি ১৯৭২ সালে মুক্তি পায়। এটি ২০তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক ও ৩৫তম বার্ষিক বিএফজেএ পুরস্কারে ৩য় শ্রেষ্ঠ ভারতীয় চলচ্চিত্র-সহ তিনটি বিভাগে পুরস্কার অর্জন করে।

অভিনয়শিল্পীদল
 মাধবী মুখোপাধ্যায় - মৃণাল
 স্মিতা সিংহ - মৃণালের বৌদি
 রাজেশ্বরী রায়চৌধুরী - বিন্দু
 সীতা মুখোপাধ্যায়
 রুবি মিত্র
 অসীম চক্রবর্তী
 রুদ্রপ্রসাদ সেনগুপ্ত (অতিথি)
 নিমু ভৌমিক - বিন্দুর স্বামী
 রূপক মজুমদার
 শ্যামল ঘোষ
 সন্তোষ দত্ত - ডাক্তার
 শৈলেশ মুখোপাধ্যায়
 ধীরেন রায়
 অয়ন বন্দ্যোপাধ্যায়

নির্মাণ
পূর্ণেন্দু পত্রী চলচ্চিত্রটির চিত্রনাট্য লিখেন এবং শিল্প নির্দেশনার দায়িত্ব পালন করেন। উত্তর কলকাতার নিকটবর্তী প্রাচীন ভবন ধূর্জটি ধামে (যা বর্তমানে ঐতিহ্যবাহী ভবন) চলচ্চিত্রটির চিত্রগ্রহণ হয়, যা পূর্বে সত্যজিৎ রায়ের জলসাঘর (১৯৫৮) চলচ্চিত্রেও ব্যবহৃত হয়েছিল।

সঙ্গীত
স্ত্রীর পত্র চলচ্চিত্রের সঙ্গীত পরিচালনা করেন রামকুমার চট্টোপাধ্যায়। এতে রবীন্দ্রনাথ ঠাকুরের লেখা গান ব্যবহৃত হয়েছে। গানে কণ্ঠ দিয়েছেন রামকুমার চট্টোপাধ্যায়, দীনেন্দ্র চৌধুরী, ও প্রতিমা বন্দ্যোপাধ্যায়।

পুরস্কার

তথ্যসূত্র

বহিঃসংযোগ 
 

১৯৭২-এর চলচ্চিত্র
১৯৭০-এর দশকের নাট্য চলচ্চিত্র
১৯৭০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় নাট্য চলচ্চিত্র
ভারতীয় সাদাকালো চলচ্চিত্র
রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
কলকাতার পটভূমিতে চলচ্চিত্র
শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
আদালত ও একটি মেয়ে

আদালত ও একটি মেয়ে তপন সিংহ রচিত ও পরিচালিত ১৯৮১ সালের বাংলা ভাষার ভারতীয় নাট্য চলচ্চিত্র। ডি. কে. ফিল্মস এন্টারপ্রাইজের ব্যানারে চলচ্চিত্রটি প্রযোজনা করেন ধীরেশকুমার চক্রবর্ত্তী। এতে শ্রেষ্ঠাংশে অভিনয় করেন তনুজা ও মনোজ মিত্র। চলচ্চিত্রটির সঙ্গীত পরিচালনা করেন তপন সিংহ। এটি ২৯তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক অর্জন করে।

অভিনয়শিল্পীদল 
 তনুজা - উর্মিলা
 মনোজ মিত্র
 পতঞ্জলী গুহঠাকুরতা
 নির্মল কুমার
 উজ্জ্বল সেনগুপ্ত
 দেবীকা মুখার্জী
 ভারতী দেবী
 পদ্মা দেবী
 স্মিতা সিংহ
 শ্রী চৌধুরী
 মায়া রায়
 প্রদীপ মল্লিক
 রজত চক্রবর্তী
 সুবীর রায়
 যীশু দাসগুপ্ত
 দেবতোষ ঘোষ
 ভীষ্ম গুহঠাকুরতা
 রমেন রায়চৌধুরী
 দুলাল লাহিড়ী
 সোমনাথ মজুমদার
 মানব চন্দ
 সমীর মুখার্জী
 চন্দ্রশেখর
 অসিত মুখোপাধ্যায়
 দেবু রায়
 অসীম দত্ত
 মন্টু ব্যানার্জী
 রথীন লাহিড়ী
 শান্তিময় চ্যাটার্জী
 দেবকুমার চক্রবর্ত্তী
 ভবতোষ চ্যাটার্জী
 কেষ্ট মজুমদার
 অশোক রায়
 প্রণবকুমার রায়
 অঞ্জন চ্যাটার্জী
 বিশ্বনাথ ব্যানার্জী
 রামবাবু গুপ্তা
 অলোকা গাংগুলী
 বিদিশা সিনহা
 মায়া দাস
 সোমা মুখার্জী
 সুইটি ব্যানার্জী
 কান্তা ভট্টাচার্য্য
 রমা চ্যাটার্জী
 রেনু চৌধুরী
 গৌরী দাস
 তনুশ্রী

পুরস্কার

সংরক্ষণ 
আদালত ও একটি মেয়ে ভারতের রাষ্ট্রীয় ফিল্ম সংগ্রাহলয়ে সংরক্ষণ ও ডিজিটালাইজড করা হয়েছে।

তথ্যসূত্র

বহিঃসংযোগ 
 

১৯৮১-এর চলচ্চিত্র
১৯৮০-এর দশকের নাট্য চলচ্চিত্র
১৯৮০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় নাট্য চলচ্চিত্র
ভারতীয় সাদাকালো চলচ্চিত্র
তপন সিংহ পরিচালিত চলচ্চিত্র
তপন সিংহ সুরারোপিত চলচ্চিত্র
তপন সিংহের চিত্রনাট্য সংবলিত চলচ্চিত্র
কলকাতার পটভূমিতে চলচ্চিত্র
শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
নাগমতী (চলচ্চিত্র)

নাগমতী গৌতম চট্টোপাধ্যায় রচিত ও পরিচালিত ১৯৮২ সালের বাংলা ভাষার ভারতীয় নাট্য চলচ্চিত্র। শুভলক্ষ্মী প্রোডাকশনের ব্যানারে চলচ্চিত্রটি প্রযোজনা করেন শিবপ্রসাদ সেন। এতে শ্রেষ্ঠাংশে অভিনয় করেন জয় বন্দ্যোপাধ্যায়, শ্রীলা মজুমদার ও অতনু রায়। চলচ্চিত্রটির সঙ্গীত পরিচালনা করেন গৌতম চট্টোপাধ্যায়।

চলচ্চিত্রটি ১৯৮২ সালের ৭ই ডিসেম্বর সীমিত পরিসরে এবং ১৯৮৩ সালের ২৭শে মে বৃহৎ পরিসরে মুক্তি পায়। এটি ৩০তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক অর্জন করে।

অভিনয়শিল্পীদল
 জয় বন্দ্যোপাধ্যায়
 শ্রীলা মজুমদার
 আলপনা গুপ্ত
 গীতা কর্মকার
 গোপা সেনগুপ্ত
 জরিনা
 আনন্দ মুখোপাধ্যায়
 উত্তম গাংগুলী
 বুলু ঘোষ
 অপূর্ব বন্দ্যোপাধ্যায়
 রথীন দাসগুপ্ত
 অতনু রায়
 সাধন বন্দ্যোপাধ্যায়

সঙ্গীত
নাগমতী চলচ্চিত্রের সঙ্গীত পরিচালনা ও গীত রচনা করেছেন গৌতম চট্টোপাধ্যায়। গানে কণ্ঠ দেন পবন দাস বাউল ও বনশ্রী সেনগুপ্ত।

পুরস্কার

তথ্যসূত্র

বহিঃসংযোগ 
 

১৯৮২-এর চলচ্চিত্র
১৯৮০-এর দশকের নাট্য চলচ্চিত্র
১৯৮০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় নাট্য চলচ্চিত্র
ভারতীয় সাদাকালো চলচ্চিত্র
সাপ সম্পর্কে চলচ্চিত্র
শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
মেহরাজ মালিক

মেহরাজ মালিক (জন্ম ১৯৮৮) হলেন একজন ভারতীয় রাজনীতিবিদ এবং জম্মু ও কাশ্মীরের সমাজকর্মী। তিনি ২০২৪ সালের অক্টোবরে ডোডা বিধানসভা কেন্দ্রের বিধানসভার সদস্য (এমএলএ) হিসাবে নির্বাচিত হন। ২০২৪ সাল পর্যন্ত তিনি ছিলেন আম আদমি পার্টির প্রথম এবং একমাত্র জয়ী বিধায়ক প্রার্থী। ১৭ অক্টোবর ২০২২-এ, আম আদমি পার্টি তাকে জম্মু ও কাশ্মীর রাজ্য সমন্বয় কমিটির কো-চেয়ারম্যান হিসেবে নিযুক্ত করে।

রাজনৈতিক কর্মজীবন 
মেহরাজ মালিক ২০১৩ সালে আম আদমী পার্টিতে যোগদানের পর তার রাজনৈতিক কর্মজীবন শুরু করেন এবং ২০১৪ সালের বিধানসভা নির্বাচনে স্বতন্ত্র প্রার্থী হিসেবে প্রতিদ্বন্দ্বিতা করেন। ২০২০ সালে তিনি কাহারায় ৩৫১১ ভোটের ব্যবধানে স্বতন্ত্র প্রার্থী হিসাবে ডোডা জেলা উন্নয়ন পরিষদে নির্বাচিত হন।

জম্মুতে জমি উচ্ছেদ অভিযানের বিরুদ্ধে প্রতিবাদ করার পরে, মেহরাজ মালিককে জিজ্ঞাসাবাদের জন্য হেফাজতে নেওয়া হয়। যেখানে একটি সহিংস ঘটনা ঘটেছে সেখানে বক্তৃতা দেওয়ার অভিযোগে কর্তৃপক্ষ মালিককে আটক করে। ২০২৩ সালের ১০ ফেব্রুয়ারি তিনি জামিনে মুক্তি পান।

জম্মু ও কাশ্মীর বিধানসভার সদস্য 
২০২৪ সালের অক্টোবরে মেহরাজ মালিক আম আদমি পার্টি (আপ) থেকে জম্মু ও কাশ্মীর বিধানসভার প্রথম সদস্য হন এবংডোডা বিধানসভা কেন্দ্রের প্রতিনিধিত্ব করেন। ৪,০০০ ভোটের ব্যবধানে মালিকের বিজয়, ঐতিহাসিকভাবে ন্যাশনাল কনফারেন্স এবং কংগ্রেস দ্বারা প্রভাবিত একটি অঞ্চলে আম আদমি পার্টির জন্য একটি যুগান্তকারী হিসাবে চিহ্নিত। তিনি বিজেপি প্রার্থী গজয় সিং রানাকে পরাজিত করার মাধ্যমে জম্মু ও কাশ্মীর বিধানসভায় আম আদমি পার্টির প্রথম আসনটি নিশ্চিত করেন।

তথ্যসূত্র 

জম্মু ও কাশ্মীর বিধানসভার সদস্য ২০২৪-২০২৯
১৯৮৮-এ জন্ম
জীবিত ব্যক্তি
ডোডা জেলার ব্যক্তি
জম্মু ও কাশ্মীরের আম আদমি পার্টির রাজনীতিবিদ
অর্জুন সিং রাজু

অর্জুন সিং রাজু হলেন জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স পার্টির সদস্য হিসাবে রামবান বিধানসভা কেন্দ্রের প্রতিনিধিত্ব করছেন।

আরও দেখুন 

 ২০২৪ জম্মু ও কাশ্মীর বিধানসভা নির্বাচন
 জম্মু ও কাশ্মীর বিধানসভা

তথ্যসূত্র 

জম্মু ও কাশ্মীর বিধানসভার সদস্য ২০২৪-২০২৯
জীবিত ব্যক্তি
জম্মু ও কাশ্মীর ন্যাশনাল কনফারেন্সের রাজনীতিবিদ
রামবন জেলার ব্যক্তি
সাজাদ শাহিন

সাজাদ শাহিন জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স পার্টির সদস্য হিসাবে বানিহাল বিধানসভা কেন্দ্রের প্রতিনিধিত্ব করছেন।

তথ্যসূত্র 

রামবন জেলার ব্যক্তি
জম্মু ও কাশ্মীর বিধানসভার সদস্য ২০২৪-২০২৯
জীবিত ব্যক্তি
জম্মু ও কাশ্মীর ন্যাশনাল কনফারেন্সের রাজনীতিবিদ
বসুন্ধরা (১৯৮৩-এর চলচ্চিত্র)

বসুন্ধরা শেখর চট্টোপাধ্যায় রচিত ও পরিচালিত ১৯৮৩ সালের বাংলা ভাষার ভারতীয় নাট্য চলচ্চিত্র। এটি সংযুক্তা ফিল্মসের ব্যানারে নির্মিত। এতে শ্রেষ্ঠাংশে অভিনয় করেন সৌমিত্র চট্টোপাধ্যায়, রাজেন তরফদার, রবি ঘোষ ও লিলি চক্রবর্তী। এটি ৩১তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক অর্জন করে।

অভিনয়শিল্পীদল
 সৌমিত্র চট্টোপাধ্যায় - শিশির
 রাজেন তরফদার - সাহা
 রবি ঘোষ
 জ্ঞানেশ মুখোপাধ্যায়
 শেখর চট্টোপাধ্যায়
 উত্তীয় দেব
 অরবিন্দ ভট্টাচার্য
 সতীনাথ মুখোপাধ্যায়
 মন্টু ঘোষ
 উৎপল রায়
 কল্যাণ চক্রবর্তী
 বাদল মান্না
 শঙ্কর মুখোপাধ্যায়
 সুব্রত ভট্টাচার্য
 আলোক রায়চৌধুরী
 সাধনা রায়চৌধুরী
 লিলি চক্রবর্তী
 সোমা মুখার্জী
 দীপিকা ভট্টাচার্য
 মহুয়া চ্যাটার্জী
 শিপ্রা চ্যাটার্জী
 প্রজ্ঞা ভট্টাচার্য
 রঙ্গনাথ দে
 নিমাই পাল
 সোমনাথ মুখার্জী
 সরোজ দেব
 আলি আনম
 মনোরঞ্জন বর
 পাঁচু খান
 গৌর গোস্বামী
 জয় গাঙ্গুলী
 অরুণ গুহঠাকুরতা
 সুপ্রিয় সিনহা
 সনৎ নিয়োগী
 সুজন ভট্টাচার্য
 মৃণাল চ্যাটার্জী

সঙ্গীত
বসুন্ধরা চলচ্চিত্রের গানে কণ্ঠ দেন রনেন রায় ও মন্টু ঘোষ।

পুরস্কার

তথ্যসূত্র

বহিঃসংযোগ 
 
 

১৯৮৩-এর চলচ্চিত্র
১৯৮০-এর দশকের নাট্য চলচ্চিত্র
১৯৮০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় নাট্য চলচ্চিত্র
শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
খুরশিদ আহমেদ (জম্মু ও কাশ্মীরের রাজনীতিবিদ)

খুরশিদ আহমেদ জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স দলের সদস্য হিসাবে গুলাবগড় বিধানসভা কেন্দ্রের প্রতিনিধিত্ব করছেন।

তথ্যসূত্র 

জম্মু ও কাশ্মীর বিধানসভার সদস্য ২০২৪-২০২৯
জীবিত ব্যক্তি
জম্মু ও কাশ্মীর ন্যাশনাল কনফারেন্সের রাজনীতিবিদ
রিয়াসি জেলার ব্যক্তি
২০২৪–২৫ শ্রীলঙ্কা ক্রিকেট দলের দক্ষিণ আফ্রিকা সফর

শ্রীলঙ্কা ক্রিকেট দল দক্ষিণ আফ্রিকা ক্রিকেট দলের বিরুদ্ধে দুটি টেস্ট খেলার জন্য ২০২৪ সালের নভেম্বর এবং ডিসেম্বর মাসে দক্ষিণ আফ্রিকা সফর করে। টুর্নামেন্টটি ছিল ২০২৩-২০২৫ আইসিসি বিশ্ব টেস্ট চ্যাম্পিয়নশিপের অংশ। ২০২৪ সালের মে মাসে, ক্রিকেট দক্ষিণ আফ্রিকা ২০২৪–২৫ স্বাগতিক আন্তর্জাতিক মৌসুমের অংশ হিসাবে সফরের জন্য সময়সূচি নিশ্চিত করে।

দলীয় সদস্য 

২৯শে নভেম্বর ২০২৪-এ, আঙুলের চোটের কারণে উইয়ান মুল্ডার দ্বিতীয় টেস্ট থেকে বাদ পড়েন। এজন্য ম্যাথু ব্রিটজ তার স্থলাভিষিক্ত হন। ১ ডিসেম্বর ২০২৪-এ, কুঁচকির আঘাতের কারণে জেরাল্ড কোয়েটজি দ্বিতীয় টেস্ট থেকে বাদ পড়েন এবং তার বদলি হিসেবে কোয়ানা মাফাকাকে দলে অন্তর্ভুক্ত করা হয়।

টেস্ট সিরিজ

১ম টেস্ট

২য় টেস্ট

তথ্যসূত্র

বহিঃসংযোগ
 ইএসপিএনক্রিকইনফোতে সিরিজ হোম

২০২৪-এ শ্রীলঙ্কান ক্রিকেট
২০২৪-এ দক্ষিণ আফ্রিকান ক্রিকেট
২০২৪–২৫-এ আন্তর্জাতিক ক্রিকেট প্রতিযোগিতা
শ্রীলঙ্কা ক্রিকেট দলের দক্ষিণ আফ্রিকা সফর
গাছবাড়িয়া নিত্যানন্দ গৌরচন্দ্র সরকারি মডেল উচ্চ বিদ্যালয়

গাছবাড়িয়া নিত্যানন্দ গৌরচন্দ্র সরকারি মডেল উচ্চ বিদ্যালয় চট্টগ্রাম জেলার চন্দনাইশ উপজেলায় অবস্থিত একটি সরকারি মাধ্যমিক বিদ্যালয়। এটি ১৯১৪ সালে প্রতিষ্ঠিত হয় এবং ১৯১৮ সালে কলকাতা বিশ্ববিদ্যালয়ের অন্তর্ভুক্ত হয়। ২০১৮ সালে এটিকে জাতীয়করণ করা হয়।

ইতিহাস 
১৯১৪ সালে তত্কালীন শিক্ষানুরাগী উপজেলার জোয়ারা ইউনিয়নের বাসিন্দা মাস্টার গৌরচন্দ্র নিজ উদ্যোগে কাঁচা ঘরে প্রথমে বিদ্যালয়টি স্থাপন করেন। পরবর্তীতে কে বা কারা রাতের আঁধারে বিদ্যালয়টি পুড়িয়ে দেয়। হিন্দু জমিদার নিত্যানন্দ তাঁর নিজস্ব অর্থায়নে বিদ্যালয়টি পুনঃনির্মাণ করেন। সে হিসাবে নামকরণ করা হয় নিত্যানন্দ গৌরচন্দ্র উচ্চ বিদ্যালয়।

উল্লেখযোগ্য শিক্ষার্থী 
 আহমেদ ছফা - লেখক, ঔপন্যাসিক, কবি ও চিন্তাবিদ।
 শামসুল আরেফীন- লেখক ও কবি।
 অধ্যাপক নুরুল ইসলাম- জাতীয় অধ্যাপক ও ইউএসটিসির প্রতিষ্ঠাতা।
 কর্ণেল অলি আহমেদ- বাংলাদেশ সরকারের সাবেক যোগাযোগ মন্ত্রী।
 মোহাম্মদ জাহাঙ্গীর আলম- রুয়েট এর উপাচার্য ও চুয়েটের সাবেক উপাচার্য।
 নজরুল ইসলাম চৌধুরী- সাবেক সাংসদ।

তথ্যসূত্র

১৯১৪-এ ব্রিটিশ ভারতে প্রতিষ্ঠিত
১৯১৪-এ প্রতিষ্ঠিত শিক্ষাপ্রতিষ্ঠান
চট্টগ্রাম জেলার সরকারি বিদ্যালয়
চন্দনাইশ উপজেলার শিক্ষাপ্রতিষ্ঠান
কুলদীপ রাজ দুবে

কুলদীপ রাজ দুবে জম্মু ও কাশ্মীরের একজন ভারতীয় রাজনীতিবিদ। তিনি ২০২৪ থেকে জম্মু ও কাশ্মীর বিধানসভার সদস্য এবং ভারতীয় জনতা পার্টির সদস্য হিসাবে রেয়াসি বিধানসভা কেন্দ্রের প্রতিনিধিত্ব করছেন।

তথ্যসূত্র 

জম্মু ও কাশ্মীরের ভারতীয় জনতা পার্টির রাজনীতিবিদ
জম্মু ও কাশ্মীর বিধানসভার সদস্য ২০২৪-২০২৯
জীবিত ব্যক্তি
রিয়াসি জেলার ব্যক্তি
২০২৪–২৫ ইংল্যান্ড ক্রিকেট দলের নিউজিল্যান্ড সফর

ইংল্যান্ড ক্রিকেট দল নিউজিল্যান্ড ক্রিকেট দলের বিরুদ্ধে তিনটি টেস্ট ম্যাচ খেলতে নভেম্বর এবং ডিসেম্বর ২০২৪ সালে নিউজিল্যান্ড সফর করছে। টেস্ট সিরিজটি ২০২৩–২৫ আইসিসি বিশ্ব টেস্ট চ্যাম্পিয়নশিপের অংশ হিসাবে খেলেছে। এপ্রিল ২০২৪-এ, নিউজিল্যান্ড ক্রিকেট (এনজেডসি) সম্পূর্ণ সফরের সূচনা নিশ্চিত করেছে।

দলীয় সদস্য 

২৪ নভেম্বর ২০২৪-এ, জর্ডান কক্স ডান হাতের বুড়ো আঙুলে ভাঙ্গার কারণে সিরিজ থেকে বাদ পড়েন। ২৭ নভেম্বর ২০২৪-এ, অলি রবিনসন তার স্থলাভিষিক্ত হিসেবে দলে যোগ করেন। ৯ ডিসেম্বর ২০২৪-এ, ডেভন কনওয়ে ব্যক্তিগত কারণে তৃতীয় টেস্ট থেকে বাদ পড়েন এবং মার্ক চ্যাপম্যান তার বদলি হিসেবে দলে যোগ করেন।

প্রস্তুতিমূলক ম্যাচ

টেস্ট সিরিজ

১ম টেস্ট

২য় টেস্ট

৩য় টেস্ট

টীকা

তথ্যসূত্র

বহিঃসংযোগ
 ইএসপিএনক্রিকইনফোতে সিরিজ হোম

২০২৪-এ ইংরেজ ক্রিকেট
২০২৪-এ নিউজিল্যান্ড ক্রিকেট
২০২৪–২৫-এ আন্তর্জাতিক ক্রিকেট প্রতিযোগিতা
২০২৪–২৫
পশ্চিমবঙ্গের রন্ধনশৈলী

পশ্চিমবঙ্গের রন্ধনশৈলী আধুনিক ভারতীয় রাজ্য পশ্চিমবঙ্গের সঙ্গে যুক্ত রান্নার শৈলী, ঐতিহ্য ও  প্রণালীসমূহ ধারণ করে। এটির নিজস্ব স্বতন্ত্র বৈশিষ্ট্য রয়েছে, তবে এটি বিস্তৃত বাঙালি ও ভারতীয় রন্ধনশৈলীর সঙ্গে খুব সাদৃশ্যপূর্ণ, কিছুটা ঐতিহাসিকভাবে ও কিছুটা ব্রিটিশ সাম্রাজ্যের সময় ভারতের অন্যান্য অঞ্চল ও ভিনদেশী উপাদান ও ধারণার আগমন ঘটেছিল। পশ্চিমবঙ্গের রন্ধনশৈলীর বেশিরভাগ অংশ বাঙালি রন্ধনশৈলী নিয়ে গঠিত, তবে পাশাপাশি ক্ষুদ্র নৃগোষ্ঠী ও আদিবাসী জনগোষ্ঠীর রন্ধনপ্রনালীও অন্তর্ভুক্ত রয়েছে।

কিছু ঐতিহ্যবাহী খাবার, যেমন ভাত ও ডাল, মাছ ভাজা ও ঝোল, কষা মাংস, শাকসবজি ও ঝোল এবং সাধু জল ও লবণাক্ত জলের মাছের বিভিন্ন খাবাদের পদ। বৃহদ্ধর্মপুরাণ, চন্দ্রকেতুগড়ে প্রাপ্ত ফলক, মঙ্গলকাব্যসমূহ, বাঙালি রন্ধনশৈলী এবং পশ্চিমবঙ্গের খাদ্যাভ্যাস ও খাবারের পদসমূহের উৎস খুঁজে পাওয়া যায়।

পশ্চিমবঙ্গের রান্না মধ্যযুগ, মূলত মুঘল শাসনকাল, থেকে বিদেশী উপাদান ও রান্নার শৈলী দ্বারা প্রভাবিত হয়েছে। বিরিয়ানি মুঘলদের মাধ্যমে প্রবর্তিত হয়েছিল এবং কলকাতায় আগত চৈনিক জনগোষ্ঠীর মধ্যমে চৈনিক খাবাদের পদের আগমন ঘটে। তবে, বাঙালি রন্ধনশৈলী ও উপকরণের মাধ্যমে বৈদেশিক খাবারের পদসমূহয়ের স্থানীয়করণ ঘটেছিল।

বৈশিষ্ট্য 
পশ্চিমবঙ্গে আধুনিক রন্ধনশৈলী প্রাচীন ও মধ্যযুগীও রন্ধনশৈলী থেকে ধীরে ধীরে দূরবর্তী হয়েছে, এর অন্যতম কারণ পশ্চিমবঙ্গে বিভিন্ন সময়ে আগত ভিন্ন সংস্কৃতির রন্ধনশৈলী। তবে ভাত, মাছ ও শাকের মতো পদগুলির অস্তিত্ব প্রাচীনকালেও ছিল; যা ঐতিহাসিক ও আধুনিক রান্নার মধ্যে ঐতিহাসিক ধারাবাহিকতা তৈরি করার জন্য জনপ্রিয়। পশ্চিমবঙ্গের দক্ষিণ অংশে বিশেষত রাঢ় অঞ্চলের খাবারে তেল ও ঝালের ব্যবহার পূর্ববঙ্গের তুলনায় কম। দার্জিলিং সহ পাহাড়ি এলাকায় সুপ জাতীয় খাবার জনপ্রিয়, এবং খাবার প্রস্তুতের জন্য বাষ্পের ব্যবহার দেখা যায়।

পর্তুগীজ, মুঘল ও ব্রিটিশ উপকরণ দ্বারা পশ্চিমবঙ্গের রন্ধনশৈলী প্রভাবিত হয়েছে। পশ্চিমবঙ্গের রন্ধনশৈলী ঢাকা তথা পূর্ববঙ্গের তুলনায় মুঘল রন্ধনশৈলী দ্বারা স্বল্পমাত্রায় প্রভাবিত। তবে মনে করা হয়, কলকাতায় ইন্দো-চৈনিক খাবারের উৎপত্তি ঘটেছিল, যা পশ্চিমবঙ্গের রন্ধনশৈলীর একটি বৈচিত্র। পশ্চিমবঙ্গের রন্ধনপ্রণালীগুলি ঠাকুর পরিবারের রান্নার দ্বারা অত্যন্ত প্রভাবিত।

খবার 
খাবারের বহু পদ আছে যা তাদের উপাদানগুলির কারণে পশ্চিমবঙ্গের (বিস্তৃত ভাবে বঙ্গের) খাবার হিসাবে বিবেচিত হতে পারে, তবে কিছু পদ রয়েছে যা সর্বোপরি পশ্চিমবঙ্গের খাবারের হিসাবে পরিচিত। 
গোবিন্দভোগ চালের পায়েস, কলকাতার রসগোল্লা, সরভাজা-সরপুরি, ল্যাংচার, কমলাভোগ মতো মিষ্টি, জলভরা সহ বিভিন্ন প্রকারের সন্দেশ, গহনা বড়ির মতো খাবারগুলিকে পশ্চিমবঙ্গের খাবারের প্রতীক হিসাবে বিবেচনা করা হয়।

তথ্যসূত্র

গ্রন্থপঞ্জি

বহিঃসংযোগ
 

পশ্চিমবঙ্গের রন্ধনশৈলী
বাঙালি সংস্কৃতি
পশ্চিমবঙ্গের সংস্কৃতি